मंत्री के जवाब से असंतुष्ट विपक्ष का वॉकआउट, मंत्री ने दी चुनौती
प्रधानमंत्री कृषि सिंचाई योजना की सही जानकारी मिलने से बिफरा विपक्ष
भास्करन्यूज | शिमला
प्रदेशविधानसभा के बजट सत्र में मंत्री के जवाब से असंतुष्ट विपक्ष ने सदन से वॉकआउट किया। विपक्ष ने मंत्री पर मिस लीड करने का आरोप लगाया साथ ही कहा कि वह गलत जानकारी दे रहे हैं। इस पर कृषि मंत्री की अनुपस्थिति में जवाब दे रहे स्वास्थ्य मंत्री कौल सिंह ठाकुर ने विपक्ष को चुनौती दी कि यदि गलत जवाब या जानकारी दी होगी तो मेरे खिलाफ प्रीविलेज मोशन लाए। सदन में बजट सत्र के दूसरे दिन प्रधानमंत्री कृषि सिंचाई योजना के मुद्दे पर प्रश्नकाल के दौरान सदन में हंगामा हुआ।
प्रधानमंत्री कृषि सिंचाई योजना के तहत सिंचाई एवं जन स्वास्थ्य विभाग की 1857 सिंचाई योजनाओं का सर्वेक्षण किया गया है। इससे 186018 हेक्टेयर क्षेत्र में सिंचाई सुविधा उपलब्ध होगी। इन योजनाओं की डीपीआर केंद्र को जुलाई 2016 में भेज दी गई है, लेकिन अब तक इसे स्वीकृति नहीं मिली है।
हम डीपीआर भेज रहे हैं, लेकिन केंद्र पैसा नहीं दे रहा है। 922 करोड़ रुपए की स्वां नदी तट्टीकरण के लिए आने वाली राशि को केंद्र सरकार ने रोक दिया है, इसके बाद राज्य सरकार अपने कोष से राशि खर्च कर रही है। विधायक रविंद्र सिंह की तरफ से पूछे गए सवाल पर आपत्ति जताई हुए कहा कि वे पूरी तरह कंफ्यूज है। सच्चाई यह है कि केंद्र सरकार को डीपीआर भेजने के बावजूद उसे स्वीकृति नहीं मिल रही है।
कुल्लू जिला की प्रीणी नाला से बिजली महादेव योजना जिसकी अनुमानित लागत 390.850 करोड़ रुपए है, संबंधी प्रस्ताव प्रधानमंत्री कृषि सिंचाई योजना के तहत राज्य स्तरीय संस्तुति समिति की बैठक में अनुमोदन के उपरांत जुलाई, 2016 में जल संसाधन मंत्रालय भारत सरकार को भेज दी गई है। शाह नहर, सिद्धाता और फीना सिंह जैसी योजनाओं को राज्य सरकार ने तैयार किया है।
उन्होंने कहा कि प्रीणी की योजना पर जरूर स्थानीय लोगों की आपत्ति से मामला लटका है, जिसे सुलझाने के प्रयास जारी है।
प्रीविलेज मोशन लाने की चुनौती
इसदौरान विपक्ष के आरोपों को नकारते हुए स्वास्थ्य मंत्री कौल सिंह ठाकुर ने कहा कि उन्होंने सदन में जो उत्तर दिया है, वह सही है। यदि विपक्ष को लगता है कि उसमें कुछ गलती है, तो विपक्ष उनके खिलाफ प्रिविलैज मोशन ला सकता है। उन्होंने विपक्ष पर सदन को गुमराह करने का आरोप लगाया। वॉकआउट के समय संसदीय मामलों के मंत्री मुकेश अग्रिहोत्री कहते दिखे किए केंद्र में जाकर विपक्ष के सदस्य हमारा पैसा रुकवा रहा है। स्वां नदी परियोजना पर कांग्रेस सरकार ने काम किया है।
मैं नहीं सरकार हैं कंफ्यूज: रविंद्र
भाजपाविधायक रविंद्र सिंह ने कहा कि मैं नहीं सरकार कंफ्यूज है। उन्होंने आरोप लगाया कि सरकार ने अधूरी डीपीआर केंद्र को भेजी है, इस कारण स्वीकृति नहीं मिली है। उन्होंने कहा कि सरकार जिन योजनाओं को गिनवा रही है, उसका खाका भाजपा शासनकाल के दौरान तैयार किया गया था। विधायक महेंद्र सिंह ने सरकार पर अधूरी डीपीआर भेजने का आरोप लगाया। विधायक महेश्वर सिंह ने कहा कि प्रीणी की जिस योजना में ऑब्जेक्शन की बात सरकार कह रही है, उसे सरकार को पहले सुन लेना चाहिए था।
विधानसभा के बजट सत्र में भाग लेने जाते विपक्ष के नेता प्रेम कुमार धूमल अन्य भाजपा विधायक।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva